Veisiejis

Veisiejis (poola Wiejsieje) on järv Leedus Lazdijai rajoonis, Veisiejai linnast kuus kilomeetrit edela pool. Järve kallastel asuvad  Navikai, Paveisininkai, Burbai, Palačionysi, Subačiai, Gerveliai, Sapiegiškiai, Aradninkai ja Paveisiejai külad.

Kaldajoone pikkus on 41,13 kilomeetrit. Järv on osaliselt kujunenud liustikuorgu. Veisejises on 13 saart, mille kogupindala on 32,2 ha. Kaldad on valdavalt kõrged ja metsased, põhiliselt kasvab seal mänd. Kaldavöönd on kitsas ja kruusane, valdavalt kasvavad seal pilliroog ja kaisel. Põhja katavad sapropeeliga segunenud lubjarikas muda ja turvas.

Veisiejise pindala oli varem 4,4 km². Aastal 1956 rajati  Kapčiamiestise hüdroelektrijaam ja sellega seoses paisutati üles ka Veisiejisest välja voolav Nieda jõgi. Järve veetase tõusis  2,5-3 meetrit, selle alla jäid ka varasemad Uosise ja Niedorise järved.Veisiejis. Tarybų Lietuvos enciklopedija, kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 474 lk

Järve lõunaosa jääb Nieduse ornitoloogilisele kaitsealale.
Viited

Kategooria:Leedu järved
Kategooria:Lazdijai rajoon